Vulkanen Osorno

Osorno er ein 2 652 meter høg, kjegleforma stratovulkan som ligg mellom Osorno-provinsen og Llanquihue-provinsen i Los Lagos-regionen i Chile. Han ligg på søraustbreidda av Llanquihuesjøen, og tårnar òg over Todos los Santos-sjøen.  Osorno er kjend som eit symbol for det lokale landskapet og likskapen til Fuji-fjellet.

Osorno er ein av dei mest aktive vulkanane i dei sørchilenske Andesfjella, med 11 historiske utbrot mellom 1575 og 1869. Lavastraumar av basalt og andesitt frå desse utbrota har nådd både Llanquihue- og Todos los Santos-sjøen. Den øvre fjellsida av vulkanen er nesten heilt dekt av isbrear, trass i moderat høgd og breiddegrad. Årsaka til at isbreane vert opprettheldt er ein god del snø gjennom vinteren på grunn av det fuktige, maritime klimaet i regionen. 

Osorno ligg over ein 250 000 år gammal erodert stratovulkan, La Picada, med ein 6 km vid kaldera.

Galleri

Kjelder
Denne artikkelen bygger på «Osorno (volcano)» frå ,  den 14. januar 2014. 
 oppgav desse kjeldene

  (på spansk)

Bakgrunnsstoff
 Rundt Osorno detaljert skildring

Kategori:Stratovulkanar i Chile
Kategori:Fjell i Chile
Kategori:Aktive vulkanar
Kategori:Vulkanar i Los Lagos-regionen